《春日怀卓民表陈国器步出北郊》
宋代·洪迈

灼灼桃吐华，濯濯柳垂缕。
芳菲挽人出，春力乃如许。
嗟余闭门客，佳节过不数。
不因可人呼，那得幽步举。
客如山阴胜，诗作斜川语。
谁言一尊酒，妙处合千古。
归来读残书，耿耿霜月苦。
空余流落心，三叹非吾士。

作者简介：洪迈（1123——1202），南宋饶州鄱阳（今江西省上饶市鄱阳县）人，字景卢，号容斋，又号野处。洪皓第三子。官至翰林院学士、资政大夫、端明殿学士，副丞相、封魏郡开国公、光禄大夫。卒年八十，谥“文敏”。配张氏，兵部侍郎张渊道女、继配陈氏，均封和国夫人。南宋著名文学家。